Didžiosios Akros regionas

Didžiosios Akros regionas () – Ganos administracinis regionas. Yra šalies pietryčiuose, Atlanto vandenyno pakrantėje, tarp Rytų (šiaurėje), Voltos (rytuose) ir Vidurio (vakaruose) regionų. Administracinis centras – Akra.

Geografija 
Būdingos daugiausia lygumos, tik šiaurėje paviršius kalvotas. Rytiniu pakraščiu teka Volta. Priekrantėje yra lagūnų.

Gyventojai 

Regione gyvena daugiausia ga ir adangmių etninės grupės, tačiau gausu įvairių tautybių ir religijų žmonių. Didžiosios Akros regionas yra gausiausiai apgyvendintas šalies regionas, dauguma gyventojų gyvena Akroje ir jos priemiesčiuose.

Svarbiausi miestai:
 Akra
 Tema
 Ašaimanas
 Ada
 Tešijė
 Abokobis

Ganos regionai